Olga Grjasnowa

Awdur Almaenig a aned yn Baku, prifddinas Aserbaijan yw Olga Grjasnowa (ganwyd 14 Tachwedd 1984) a oedd yn 2019 yn byw yn Berlin, yr Almaen.

Fe'i ganed yn Baku ar 14 Tachwedd 1984. Wedi gadael yr ysgol mynychodd Brifysgol Göttingen,Sefydliad Llenyddiaeth yr Almaen a Phrifysgol Rhydd Berlin. 

Ymhlith y gwaith pwysig a nodedig yr ysgrifennodd y mae: Der Russe ist einer, der Birken liebt a Die juristische Unschärfe einer Ehe.

Magwraeth
Ganwyd Olga Grjasnowa i deulu Rwsia-Iddewig, gyda'i thad, Oleg Grjasnow, yn gyfreithiwr a'i mam, Julija Winnikowa, yn gerddolegydd. Daeth y teulu i Hesse ym 1996 fel yr hyn a elwir yn 'ffoaduriaid cwota' (Kontingentflüchtlinge). Dechreuodd Grjasnowa ddysgu Almaeneg pan oedd yn 11 oed. Cwblhaodd ei haddysg uwchradd yn Frankfurt.
bawd|chwith|Olga Grjasnowa yn cyflwyno'i gwaith yn 2014 yng ngwyl Erlanger Poetenfest

Gan ddechrau yn 2005, dilynodd Grjasnowa radd mewn hanes celf ac astudiaethau Slafaidd ym Mhrifysgol Göttingen. Yna newidiodd gyrsiau a chfrestrodd ar gwrs "Ysgrifennu Creadigol" a gynigiwyd gan Sefydliad Llenyddiaeth yr Almaen yn Leipzig, gan ennill ei gradd baglor yn 2010. Ar ôl astudio dramor yng Ngwlad Pwyl, Rwsia (yn Sefydliad Llenyddiaeth Maxim Gorky), ac Israel, ymgymrodd Grjasnowa ag astudiaethau dawns ym Mhrifysgol Rydd Berlin.

Yn 2019 roedd yn aelod o Ganolfan PEN yr Almaen ac yn briod â'r actor o Syria Ayham Majid Agha, gydag un ferch.

Gyrfa
Yn 2007, cymerodd Grjasnowa ran yn "Klagenfurter Literaturkurs". Derbyniodd ysgoloriaeth gan Sefydliad Rosa Luxemburg yn 2008. Cymerodd Grjasnowa ran yn y "Gweithdy Jürgen-Ponto-Writer" yn 2010 a derbyniodd wobr dramodydd WIENER WORTSTAETTEN am ei drama gyntaf Mitfühlende Deutsche (Almaenwyr Cydymdeimladol) yn yr un flwyddyn. Derbyniodd Grjasnowa hefyd ysgoloriaeth Crossing Borders gan y Robert Bosch Stiftung yn 2011 ac Ysgoloriaeth Hermann Lenz yn 2012.

Achos ei nofel gyntaf, Der Russe ist einer, der Birken liebt ('Coed Bedw Holl Gariad y Rwsiaid') gryn gyffro pan gafodd ei chyhoeddi yn 2012 ac fe'i canmolwyd gan lawer o bapurau newydd yr Almaen.Süddeutsche Zeitung vom 17. März 2012, Neue Zürcher Zeitung vom 13. März 2012, Zeit vom 16. Mawrth 2012, Frankfurter Allgemeine Zeitung vom 25. Februar 2012, Die Welt vom 8 Chwefror 2012

 Llyfryddiaeth 
 Der Russe ist einer, der Birken liebt. Nofel (2012). 
 Die juristische Unschärfe einer Ehe. Nofel (2014). 
 Gott ist nicht schüchtern. Nofel (2017).Buchvorschau  des Aufbau Verlags

Llyfrau llafar
 Der Russe ist einer, der Birken liebt. 2012.
 Die juristische Unschärfe einer Ehe. 2014.

Anrhydeddau

Cadw lle i'r bot

Cyfeiriadau

Categori:Llenorion Almaenig
Categori:Genedigaethau 1984
Categori:Merched yr 20fed ganrif
Categori:Pobl o Baku